**Megatherium** on sukupuuttoon kuollut elefantin kokoinen kasvinsyöjänisäkäs. Se kuului laiskiaisten alalahkoon. Sen tieteellinen nimi tarkoittaa suurta petoa. *Megatherium* eli Etelä-Amerikassa, myöhäisestä plioseenistä pleistoseenin loppuun.

Ulkonäkö ja koko
----------------

*Megatherium* oli yksi suurimmista maanisäkkäistä, ja ainoastaan jotkut norsu-eläimistä ja sarvettomista sarvikuonoista pystyivät kasvamaan huomattavasti suuremmiksi. *Megatherium americanum* oli yli kuusi metriä pitkä, 2.1 metriä korkea hartioiltaan ja painoi jopa neljä tonnia. Pystyyn noustessaan eläin saattoi olla yli neljä metriä korkea. Sillä oli lyhyt häntä ja kapea suu. Eläimen eturaajat päättyivät 18-senttisiin kynsiin, joita se käytti lehtien repimiseen ja kaivamiseen.*lähde?*

Käyttäytyminen
--------------

*Megatherium* oli kasvinsyöjä, tosin joidenkin sen sukulaisista uskotaan myös syöneen lihaa. Se kulki yleensä neljällä jalalla, mutta pystyi nousemaan kahdelle jalalle hännän avustamana varsinkin ruokaillessaan. Koonsa sekä kuuman ja kuivan elinympäristönsä takia eläimen on joidenkin tutkijoiden mielestä täytynyt olla joko hienokarvainen tai kokonaan karvaton norsujen ja sarvikuonojen tapaan.*lähde?*

*Megatherium* eli ruoho-tasangoilla ja harvahkoilla metsämailla, ja se vältteli luultavasti tiheämpiä metsiä kokonsa takia. Hampaidensa ja kapean suunsa takia takia sen uskotaan syöneen erityisen kuitupitoista ravintoa, varsinkin korkeiden puiden lehtiä, joihin vain maalaiskiaiset ylettyivät. Petojen vähyyden takia laiskiaisen uskotaan olleen aktiivinen päivällä. Ei ole varmaa, oliko eläin laumaeläin vai yksineläjä, mutta koonsa takia naaras luultavasti synnytti yhden poikasen kerrallaan ja saattoi huolehtia poikasestaan pitkiäkin aikoja.*lähde?*

*Megatherium* oli raskasrakenteinen, ja sen luut ja nivelet olivat erityisen paksut, mikä vakautti eläintä varsinkin, kun se kohottautui täyteen mittaansa. Sukulaistensa tapaan eläin ei ollut nopea, mutta harva petoeläin oli tarpeeksi uhkarohkea haastamaan jätin. Karhu *Arctotherium*, sapelihammaskissa *Smilodon populator*, jaguaari ja monia koiraeläimiä eli samaan aikaan kuin *Megatherium*, mutta nämä olivat joko liian pieniä ollakseen uhka tai metsästivät helpompaa saalista.*lähde?*

Sukupuutto
----------

Ihmiset levittäytyivät mantereelle samoihin aikoihin kuin *Megatherium* kuoli sukupuuttoon, ja argentiinalaiselta arkeologiselta kaivaukselta onkin loydetty ihmisten teurastamien *Megatheriumin* luita. Metsästystä pidetään ainakin osasyynä *Megatheriumin* katoamiseen ilmastonmuutoksen ohella.*lähde?*

Robert Bruce Horsfallin näkemys *Megatheriumista*.

Lähteet
-------

* Viitattu 11.11.2023 (englanniksi)

### Viitteet

1. 1 2 3  Megatherium *Fossilworks*. Viitattu 16.6.2013. (englanniksi)
2. ↑  Megatherium *Prehistoric Wildlife*. Viitattu 28.5.2017. (englanniksi)
3. ↑  Megatherium (arkistoitu 24.5.2012) *BBC Science & Nature*. BBC.  Arkistoitu 24.5.2012. Viitattu 28.5.2017. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q310387
* Wikispecies: Megatherium
* BioLib: 416726
* EoL: 4471793
* Fossilworks: 43616
* GBIF: 3239357
* iNaturalist: 317763
* IRMNG: 1350096
* NCBI: 2546650
* uBio: 4235471

 |

 |